Նախորդ նյութերից մեկում արդեն գրել էի LG ընկերության կողմից ներկայացված «խելացի» լամպերի մասին: Եվ ահա Samsung ընկերությունը նույնպես հայտարարեց նմանատիպ լամպերի թողարկման մասին: Լամպերը կղեկավարվեն բջջային հեռախոսի վրա տեղադրված հատուկ հավելվածով: Այն թույլ կտա կարգավորել լուսավորությունը, փոխել լույսի գույնը և այլն: Օգտատերերը կարող են միաժամանակ ղեկավարել 64 լամպեր: Նշվում է, որ լամպերը կարող են անխափան աշխատել 10 տարի: Ի տարբերություն Philips և LG ընկերությունների կողմից ավելի վաղ թողարկված «խելացի» լամպերի, Samsung-ը փոխանցելու է տվյալները Bluetooth-ի միջոցով, ոչ թե Wi-Fi կապի: Լամպերի գներն առայժմ չեն հաղորդվում: Դրանք ավելի մանրամասն կներկայացվեն Light + Building 2014 ցուցահանդեսի ժամանակ: